EkBass/fiwiki-20250220-pages-articles huggingface dataset:
Kantatie 41

Kantatie 41 on Aurasta Huittisiin johtava kantatie. Tien pituus on 61 kilometriä. Kantatie 41 eroaa Turun koillispuolella Aurassa valtatiestä 9. Tie kulkee Pöytyän Riihikosken, Oripään kuntakeskuksen, Loimaan Virttaan kylän ja Vampulan kirkonkylän ohi ennen saapumistaan Huittisten keskustaan. Huittisissa tie päättyy valtateiden 2 ja 12 liittymään. Tie on kaksikaistainen ja hyvätasoinen. Yhdessä valtatien 12 kanssa se muodostaa vaihtoehtoisen reitin valtatielle 9 Turun ja Tampereen välillä. Tiellä on ilmavoimien käyttämä lentokoneiden varalaskupaikka Loimaan alueella Virttaankankaalla. Myös Alastaron moottorirata sijaitsee aivan kantatien tuntumassa. == Reitti ja yhteydet == Kantatie 41 kulkee seuraavien kuntien ja taajamien/kylien kautta * Aura ** Aura (vt 9 E63) * Pöytyä ** Auvainen ** Riihikoski ** Pöytyä kk * Oripää ** Oripää (st 210) * (Loimaa) ** Virttaa (st 213) * (Säkylä) * Huittinen ** Vampula *** (st 212) ** Huittinen (vt 2, vt 12) ==Historiaa== Vuoden 1938 tienumerointijärjestelmässä Auran ja Huittisten välinen tie oli osa valtatietä 9. Tuolloin tien linjaus tosin poikkesi jonkin verran nykyisestä. Nykyinen tie on rakennettu 1960-luvulla. Valtatie 9:n nykyisen, Loimaan kautta kulkevan linjauksen valmistuttua Auran ja Nokian välinen entinen valtatie 9 nimettiin kantatieksi 41. Vuoden 1996 tienumerouudistuksessa valtatietä 12 jatkettiin Tampereelta Huittisten kautta Raumalle, ja kantatie 41 typistyi Auran ja Huittisten väliseksi tieksi. ==Lähteet== ==Aiheesta muualla== *Matti Grönroosin sivu kantatiestä 41 41 9 Luokka:Auran liikenne Luokka:Pöytyän liikenne Luokka:Oripään liikenne Luokka:Huittisten liikenne
Radiogalaksi

Radiogalaksi on esimerkki aktiivisesta galaksista. Radiogalakseihin liittyy nimensä mukaisesti voimakas radioemissio, joka ei ole peräisin galaksin tähdistä ja kaasusta. Säteily on tyypillisesti peräisin kahdesta laajasta galaksin ulkopuolella sijaitsevasta alueesta (). Radiogalaksi ei yleensä näytä optisella alueella poikkeavan tavallisesta galaksista. Muiden AGN-kohteiden tapaan radiogalaksien keskustassa on voimakas röntgensäteilijä. Nykyisin varteenotattavin selitys näille kohteille on, että kyseessä on galaksin ytimessä sijaitsevan supermassiivisen (miljoonia auringon massoja) mustan aukon muodostama relativistinen suihku, jonka hiukkaset kaukana galaksienvälisessä avaruudessa törmäävät siellä jo olevaan harvaan aineeseen, jarruuntuvat ja säteilevät tällöin vapautuvan energian radiosäteilynä. Tällä teorialla on monipuolinen havaintojen tarjoama tuki. Radiogalakseista on tutkittu 760 miljoonan valovuoden päässä sijaitsevaa Cygnus A:ta. == Luokittelu == Radiogalaksit on perinteisesti jaettu kaksoisradiolähteisiin ja kompakteihin radiolähteisiin. Kaksoisradiolähteet jaetaan vielä Fanaroffin- Rileyn luokituksen (FR-luokitus) mukaisesti: :* Luokassa FR I ovat heikot radiolähteet, joissa säteily tulee laajalta pitkulaiselta alueelta, joka on melko symmetrinen galaksin molemmin puolin. Galaksin ytimestä tuleva relativistinen suihku erottuu molemmin puolin. Radiosäteilyä lähettävän alueen kirkkaus laskee tasaisesti reunoja kohti. Keskellä oleva galaksi on tyypillisesti suuri ellipsigalaksi. :* Luokassa FR II ovat ”klassiset” radiogalaksit joiden ympäristössä on nähtävissä kaksi radiokirkasta aluetta, joissa on yleensä erotettavissa erityisen kirkas kohta, ns. hotspot. Näiden alueiden kirkkaus laskee nopeasti alueen reunoja kohti, galaksin ytimestä tuleva suihku erottuu vain toisella puolella (yksipuolinen suihku) ja toisella puolella säteilevän alueen ja galaksin välillä on alue, jolta radiosäteilyä ei näytä juuri tulevan. Emogalaksi on tyypillisesti ellipsigalaksi. Kompakteilla radiolähteillä ei erotu suihkuja ja kohteen kirkkaus laskee jyrkästi sen reunoja kohti. Kompakteja radiolähteitä ovat useimmat kvasaarit ja BL Lac- kohteet. == Radiogalaksien yhtenäismalli == Yhtenäismallin mukaan radiogalaksit, kvasaarit ja BL Lac-kohteet ovat fysikaalisesti samanlaisia. Vain katselukulma kohteeseen on erilainen. Radiogalakseja katsotaan sivulta, jolloin galaksin ytimestä tuleva suihku näkyy koko pituudeltaan (FR I) tai hieman suuremmassa kulmassa, jolloin suihkun päiden kirkkaus ylittää itse suihkun kirkkauden ja havainnoissa näkyy vain kaksi irrallista radiosäteilevää aluetta (FR II). Kompakteja kohteita eli kvasaareja ja BL Lac-kohteita katsotaan lähes suihkun suunnassa, jolloin nähdään ainoastaan suihkun pää (joillakin kvasaareilla näkyy myös yksipuolinen suihku) erittäin voimakkaasti kirkastuneena. (Säteilevän kohteen äärimmäinen kirkastuminen katselukulman lähestyessä suihkun suuntaa on erikoisesta suhteellisuusteoriasta johtuva ilmiö.) == Tunnettuja radiogalakseja == * Cygnus A == Lähteet == == Aiheesta muualla == * * * Luokka:Seulonnan keskeiset artikkelit
Nairobin kansallispuisto

Nairobin kansallispuisto on Keniassa sijaitseva kansallispuisto. Se on 117 km² kokoinen, mutta vain muutaman kilometrin päässä Nairobista. Alueella tavataan muun muassa leijonia, gepardeja ja sarvikuonoja. Lisäksi puistossa on havaittu yli 400 lintulajia. Se tunnetaan etenkin pensassarvikuonon suojelusta. Alueen kasvillisuus on ensisijaisesti kuivaa savannia; avointa ruohotasankoa, jossa hajanaisesti akasiapensaita. Puistossa on myös joki, jonka varrella metsikköä. Puisto on perustettu vuonna 1946, jolloin Nairobi oli paljon nykyistä pienempi kaupunki. Sen laidoille leviävä asutus, teollisuus ja tieverkko uhkaavat nakertaa puiston aluetta eri puolilta. varsinainen kansallispuisto on ollut vain pieni osa savannin ekosysteemiä, jossa seeprat ja gnut vaeltavat vuosittain sadekauden ja kuivan kauden laidunalueille. == Lähteet == == Aiheesta muualla == Luokka:Kenian kansallispuistot Luokka:Nairobi
Howard Lincoln

Howard Charles Lincoln (s. 14. helmikuuta 1940 Oakland, Kalifornia) oli Nintendo of American entinen puheenjohtaja, ja on nykyään baseballjoukkue Seattle Marinersin puheenjohtaja ja toimitusjohtaja, edustaen joukkueen pääomistajaa Hiroshi Yamauchia. (Elokuussa 2004 Yamauchin osuus siirrettiin Nintendolle.) Lincoln oli lapsena aktiivinen partiopoika. 12-vuotiaana hän poseerasi Norman Rockwellille Then Scoutmaster -maalausta varten, joka julkaistiin kalenterissa vuonna 1956. Lincoln valmistui Kalifornian yliopistosta Berkeleystä, jossa hän suoritti Bachelor of Arts -tutkinnon poliittisessa tieteessä vuonna 1962 ja loppututkinnon oikeustieteistä 1965. Vuodesta 1966 vuoteen 1970 hän palveli Yhdysvaltain laivaston luutnanttina. Armeijan jälkeen hän toimi Seattlessa yksityisessä yrityksessä juristina tehden töitä Nintendolle. Hänen lakiuransa huippukohtana oli Universal City Studiosin ja Nintendon välinen oikeusjuttu. Universal City Studios oli haastanut Nintendon oikeuteen väittäen, että videopeli Donkey Kong rikkoi Universal City Studiosin oikeuksia King Kongiin. Lincoln palkkasi John Kirbyn edustamaan Nintendoa oikeussalilla, ja Nintendo voitti lopulta jutun. Lincoln tuli töihin Nintendolle vuonna 1983 vanhemmaksi varatoimitusjohtajaksi ja yleisneuvonantajaksi. Vuonna 1994 hän siirtyi Nintendo of American puheenjohtajaksi. == Aiheesta muualla == * N-Sider -profiili . * Western Washington University -profiili . Luokka:Nintendon entinen henkilöstö Luokka:Yhdysvaltalaiset yritysjohtajat Luokka:Vuonna 1940 syntyneet Luokka:Elävät henkilöt
Crosslake

Crosslake on kaupunki Crow Wingin piirikunnassa, Minnesotassa, Yhdysvalloissa. Sen väkiluku on 1 893 (2000). United States Census Bureaun mukaan kaupungin pinta-ala on 95,6 km², josta vettä on 29,2 km² eli 30,54 %. Vuoden 2000 väestönlaskennan aikaan kaupungissa oli 1 893 asukasta, 899 taloutta ja 623 perhettä. == Lähteet == * == Aiheesta muualla == * Viralliset sivut Luokka:Minnesotan kaupungit
Chatfield

Chatfield on kaupunki Minnesotan osavaltiossa Yhdysvalloissa. Se sijaitsee osittain Fillmoren ja osittain Olmstedin piirikunnassa. Kaupungin väkiluku oli vuoden 2000 väestönlaskennan mukaan 2 394\. Yhdysvaltain väestönlaskentaviraston mukaan Chatfieldin pinta-ala on 5,2 neliökilometriä, josta kaikki on maata. Vuoden 2000 väestönlaskennan aikaan kaupungissa oli 2 394 asukasta, 930 taloutta ja 633 perhettä. Väestötiheys on 464,5 ihmistä neliökilometriä kohden. == Lähteet == * Luokka:Minnesotan kaupungit
Yuka Tsujiyoko

Yuka Tsujiyko (, s. Uji, Kioton prefektuuri, Japani) on japanilainen videopelisäveltäjä. Vuoteen 2000 asti hän työskenteli Intelligent Systemsillä. Tsujiyoko on säveltänyt musiikin Fire Emblem -peleihin. Tsujiyoko on myös säveltänyt musiikkia muun muassa Super Scope -peleihin Metal Combat: Falcon's Revenge ja Battle Clash sekä roolipeleihin Paper Mario Paper Mario: The Thousand-Year Door. Ollessaan lapsena esikoulussa Tsujiyoko opiskeli pianon soittoa. Hän sävelsi ensimmäisen oman sävellyksensä lukiossa toimenantona musiikkiluokalleen. Tsujiyoko pääsi Osakan sähköisen tiedonvälityksen korkeakouluun, josta hän valmistui lyhyestä koulutusohjelmasta. Ennen kuin hän sai työpaikan Intelligent Systemsistä, Tsujiyoko työskenteli tietokoneohjelmoijana ohjelmistoyritykselle. == Luettelo Tsujiyokon säveltämistä peleistä == * Fire Emblem: ankokuryū to hikari no tsurugi * Fire Emblem Gaiden * Battle Clash * Metal Combat: Falcon's Revenge * Fire Emblem: monshō no nazo * Fire Emblem: seisen no keifu * Tetris Attack * Super Famicom Wars * Paper Mario – Taishi Sendan kanssa * Fire Emblem: fūin no tsurugi * Fire Emblem * Fire Emblem: The Sacred Stones – musiikkiohjaaja * Paper Mario: The Thousand-Year Door * Fire Emblem: Path of Radiance – musiikkiohjaaja == Aiheesta muualla == * Profiili MobyGamesissä * Luokka:Videopelimuusikot Luokka:Nintendon henkilöstö Luokka:Japanilaiset säveltäjät
Werner Wanker

Werner Wanker (s. 8. huhtikuuta 1958) on itävaltalainen curlinginpelaaja. Hän toimii ykkösheittäjänä Kitzbühl CC -seuran joukkueessa, joka on edustanut Itävaltaa myös useissa arvokisoissa. Sekä MM- että EM-kisoissa joukkue on parhaimmillaan sijoittunut kymmenenneksi. ==Aiheesta muualla== * Werner Wanker Kansainvälisen curlingliiton sivuilla Luokka:Itävaltalaiset curlingpelaajat Luokka:Vuonna 1958 syntyneet Luokka:Elävät henkilöt
Cumulus castellanus

Cumulus castellanus on vallinharjamainen kumpupilvi, joka on kuin monta kumpupilveä peräkkäin jonossa. Vallinharjamainen kumpupilvi ennustaa huonoa säätä, esimerkiksi ukkosta mahdollisesti jo parin tunnin sisään. Se on usein tornimaisten kumpupilvien ja ukkospilven synnyn esiaste. Joskus vallinharjamainen kumpupilvi hajoaa, samaan aikaan voi jokin vallinharjamainen kumpupilvi kasvaa huimaa vauhtia kuuropilveksi. Cumulus castellanus on epävirallinen pilvilaji, joka ei kuulu viralliseen luokittelujärjestelmään. == Katso myös == *Vallinharjapilvi Kuva:Castellanus cumulus z1.JPG | Cumulus castellanus-pilveä tumman pilven alla. Huomaa, miten kaksi pilveä oikealla räjähtää ylöspäin, ja ovat patsasmaisia. Kuva:Castellanus cumulus z2.JPG | Suuri pilvi on viisto vallinharjamainen kumpupilvi, Cumulus castellanus. Kuva:Castellanus cumulus z3.JPG | Katulampun ja talon välissä vallinharjamaisia kumpupilviä. Luokka: Pilvet
Emmy

Emmy voi tarkoittaa seuraavia: * Emmy tai Emmi, naisen etunimi * Emmy, oik. Emma Bedžanjan (s. 1984), armenialainen laulaja * Emmy, oik. Emmy Kristiansen (s. 2000), norjalainen laulaja ja lauluntekijä * Emmy-palkinto, televisioalan palkinto.
Browerville

Browerville on kaupunki Toddin piirikunnassa, Minnesotassa, Yhdysvalloissa. Sen väkiluku on 735 (2000). United States Census Bureaun mukaan Browervillen pinta-ala on 1,8 km², josta kaikki on maata. Vuoden 2000 väestönlaskennan aikaan kaupungissa oli 735 asukasta, 318 taloutta ja 181 perhettä. Väestötiheys on 405,4 ihmistä neliökilometriä kohden. ==Lähteet== * Luokka:Minnesotan kaupungit
Kielekepilvi

Kielekepilvi on vaakasuora kuuropilven uloke. Se liittyy ukkospilven puuskarintamaan, joka on nousevan ja laskevan ilmavirtauksen raja. Kielekepilven lähestyvällä, ulommalla puolella on yleensä nouseva ilmavirtaus, kielekkeen juuressa pyörteinen. Luokka:Pilvet
New York Americans

pienoiskuva|New York Americans pelipaita New York Americans oli National Hockey Leaguessa vuosina 1925–1942 pelannut jääkiekkojoukkue. Americans oli toinen yhdysvaltalainen seura NHL:ssa. New York Americansin perusti Bill Dwyer vuonna 1925. Hamilton Tigersin kaaduttua, Dwyer tarjoutui ostamaan pelaajien pelioikeudet ja aloittamaan jääkiekkoilun New Yorkissa. Vaikka joukkueen menestys ensimmäisellä kaudellaan oli heikkoa, niin jääkiekko kiinnosti newyorkilaisyleisöä. Saman tien perustettiin toinen seura, joka kantoi nimeä New York Rangers. Rangersin alku olikin huomattavasti parempi kuin Americansin, se voitti Stanley Cupin toisella kaudellaan, mutta Americans jatkoi heikkoja otteitaan. Kaudella 1927-1928 Americans hankki maalivahti Roy Wortersin Pittsburgh Piratesista. Worters johtikin Americansin aina pudotuspeleihin asti, päästäen runkosarjassa 1.21 maalia per ottelu. Tämä saavutuksen ansiosta hänestä tuli ensimmäinen maalivahti, joka voitti liigan arvokkaimmalle pelaajalle myönnettävän Hart Trophyn. Vaikka Worters pelasikin loistavasti, niin kenttäpelaajistossa oli kuitenkin parantamisen varaa. Rangers kaatoi Americansin pudotuspelien ensimmäisellä kierroksella. Seuraavat kaudet sujuivat jälleen huonosti, eikä Americans selvinnyt edes pudotuspeleihin. Kaudella 1931–1932 Americans pani alulle yhden tunnetuimmista sääntömuutoksista jääkiekossa. Ottelussa Boston Bruinsia vastaan Americansin pelaajat laukoivat 61 pitkää kiekkoa. Tämä ärsytti Bruinsin johtajaa Charles Adamsia niin paljon, että hän valitti siitä NHL:n johdolle. Kun valituksilla ei ensi alkuun ollut suurempaa vaikutusta, niin seuraavassa ottelussaan Americansia vastaan Bruins laukoi 87 pitkää kiekkoa. Muutamaa vuotta myöhemmin pitkä kiekko kiellettiin. Kun Americans jäi kaudella 1934–1935 viidennen kerran peräkkäin ulos pudotuspeleistä, päätti Dwyer tehdä muutoksia. Ensimmäiseksi hän yritti yhdistää Americansin ja Ottawa Senatorsin, mutta liiga ei hyväksynyt tätä ajatusta. Lopulta Dwyer päätti myydä seuran seuraavan kauden jälkeen, kun Americans oli jälleen jäänyt ilman pudotuspelipaikkaa. Ostajia ei kuitenkaan löytynyt, mutta Americans pääsi pudotuspeleihin, joskin pudoten toisella kierroksella. Kausilla 1937-1938, 1938-1939 ja 1939-1940 Americans pääsi pudotuspeleihin kolme kertaa peräkkäin, mutta putosivat aina joko ensimmäisellä tai toisella kierroksella. Kausi 1940-1941 sujui erittäin heikosti. Tämän kauden jälkeen joukkueen nimi vaihdettiin Brooklyn Americansiksi. Kausi 1941-1942 päättyi Americansin osalta kuitenkin runkosarjaan, myös joukkue lakkautettiin tämän kauden jälkeen. == Lähteet == Luokka:Entiset NHL-seurat Luokka:Yhdysvaltalaiset jääkiekkoseurat Luokka:Newyorkilaiset urheiluseurat
Suppilopilvi

Suppilopilvi on tornadon tai trombin, pyörremyrskyn esiaste. Suppilopilvi on kumpupilven alas osoittava kartiomainen tai neulamainen uloke, joka pyörii pystysuunnassa. Suppilopilvet liittyvät monesti tornadoja kehittäviin, Suomessa hyvin harvinaisiin supersolu-ukkosiin. Toiset suppilopilvet liittyvät kylmään rintamaan, ja ovat supersolujen pyörteitä heikompia. Ne esiintyvät osittain pilvisellä taivaalla. Kylmien suppilopilvien esiintyessä ilmakehä on epävakaa ja kyllin kostea, niin että pyörteitä syntyy, mutta ei sateita. == Katso myös == *Tornado *Supersolu *Cumulonimbus *Vyörypilvi == Aiheesta muualla== * USA Today article on small vortexes * NOAA FAQ on Tornadoes * TORRO Tornado FAQ * StormWiki Luokka:Pilvet
Dekoherenssi

Dekoherenssi on kvanttifysikaalinen ilmiö, joka selittää aaltofunktion "jatkuvan romahdustilan" suurissa kappaleissa. Heinz-Dieter Zeh löysi ensimmäisenä dekoherenssin, jonka hän kuvaili vuoden 1970 seminaarityössään. Dekoherenssi johtuu hiukkasten lakkaamattomasta lämpöliikkeestä. Lämpöliikkeellään kappaleen hiukkaset häiritsevät jatkuvasti toisiaan ja romahduttavat toistensa aaltofunktion. Dekoherenssi selittänee klassisen fysiikan toimivuuden eli sen, miten kvanttifysiikan epämääräisyydestä voi nousta ihmisen mittakaavassa erittäin hyvin toimiva ja kvanttifysiikan kummallisuudet kokonaan huomiotta jättävä klassinen fysiikka. Kukaan ei toistaiseksi ole onnistunut esittämään pätevää todistusta sille, että dekoherenssi todella efektiivisessä mielessä johtaa klassiseen fysiikan mukaisiin yhtälöihin. "Dekoherenssi sanoo, että jos kappale on riittävän suuri, sen alkujaan epämääräinen kvanttitila kehittyy dynaamisesti niin, että aaltofunktiossa esiintyy vain klassisia tiloja tietyllä todennäköisyydellä." (Enqvist) == Lähteet == * * * == Kirjallisuutta == * * * * * Luokka:Kvanttimekaniikka
Efektiivisyys

Todellisuutta kuvaavan mallin, tieteellisen teorian efektiivisyys tarkoittaa todenmukaisuutta jollakin (riittävällä) tarkkuudella. Efektiivinen väite tai teoria ei ole täysin totuudenmukainen, mutta käytetyllä mittaustarkkuudella efektiivisyydestä aiheutuvaa virhettä ei voida havaita. Esimerkiksi lämpötila on efektiivinen kuvaus molekyylien liikkeestä johtuville törmäyksille. Klassinen mekaniikka on efektiivinen erikoistapaus suhteellisuusteoriasta. Efektiivisyydelle on tyypillistä, että fundamentaalisemmasta, tarkemmasta ja totuudenmukaisemmasta näkökulmasta katsottuna informaatiota menetetään runsain mitoin. Luokka:Tieteellinen menetelmä Luokka:Todellisuuskäsitykset
Hopeinen tuoli

Hopeinen tuoli () on C. S. Lewisin kirjoittaman Narnia-sarjan ilmestymisjärjestyksessä neljäs osa. Se ilmestyi vuonna 1953. Tarinoiden sisäisen aikajärjestyksen mukaan kirjan tarina on sarjan kuudes. Lewis ehdotti kirjalle ensin nimiä "Villit erämaat", "Yö Narnian alla" ja "Maahiset Narnian alla", mutta kustantaja tyrmäsi nämä ehdotukset. Kirjan on suomentanut Kaarina Helakisa. Se julkaistiin ensimmäisen kerran suomessa vuonna 1976 Otavan kustantamana. Sittemmin kirjasta on otettu ainakin kuusi uutta painosta, joista uusin on vuodelta 2009. == Juoni == Eustace Ruikku, jonka aiemmista seikkailuista Narnian maassa kerrotaan kirjassa Kaspianin matka maailman ääriin, ja hänen luokkatoverinsa Jill Pölkky yrittävät piiloutua heitä kiusaavilta vanhemmilta oppilailta. He pääsevätkin yllättäen Narniaan koulun kiviaidassa olevan portin kautta. Aslan on kutsunut lapset etsimään kadonnutta prinssi Riliania. Rilianin isä kuningas Kaspian X on jo hyvin vanha, ja hän haluaa ainoan lapsensa löytyvän ennen kuolemaansa. == Lähteet == Luokka:Narnia Luokka:Vuoden 1953 kirjat
Mustapuro

Mustapuro () on puro Itä-Helsingissä. Se saa alkunsa Kontulasta ja laskee Myllypuron, Puotinharjun, Itäkeskuksen ja Marjaniemen kautta Roihuvuoressa Strömsinlahteen. Marjaniemen siirtolapuutarhan puron länsipuoliset osat kuuluvat nykyisin Vartiokylän kaupunginosan Itäkeskuksen osa-alueeseen, vaikka itse asiassa koko nykyinen siirtolapuutarha sijaitsee alkuperäisen Herttoniemen kaupunginosan alueella. Puron itäiselle puolelle rakennettiin asuntoja vuosituhannen vaihteessa ja samalla kaupunginosien rajat siirrettiin nykyisille paikoilleen. Puotinharjussa Mustapuron läheisyydessä on myös saman niminen leikkipuisto. Mustanpuronpuiston niityt, pensaikot ja metsiköt ovat lintujen ja ulkoilijoiden suosiossa. Puron alajuoksu Tulisuontien eteläpuolella on linnustollisesti arvokas. Alueella pesii runsas linnusto, mm. satakieli, mustapääkerttu ja pikkutikka.https://www.hel.fi/static/ymk/julkaisut/julkaisu-07-05.pdf Myös erittäin uhanalainen meritaimen lisääntyy Mustapurossa, minkä vuoksi uomaan on toteutettu useita purokunnostuksia. https://kartta.hel.fi/helshares/pw_docs/d0355678/Puistosuunnitelman_selostusluonnos_Mustapuron_kunnostus_v%C3%A4lill%C3%A4_Keh%C3%A4_I_- _Str%C3%B6msinlahti.pdf Vuoden 1754 kartassa puron nimi oli Skogsbäck. Image:Mallard 0582.jpg|Kaksi sinisorsaa Mustapurossa ==Lähteet== * Helsingin kaupungin julkaisut löytyvät nykyään osoitteesta https://julkaisut.hel.fi/fi/julkaisut. Sivulla on myös julkaisuarkisto. === Viitteet === Luokka:Helsingin joet Luokka:Roihuvuori Luokka:Myllypuro Luokka:Puotinharju Luokka:Kontula Luokka:Itäkeskus Luokka:Suomenlahteen laskevat vesistöt Luokka:Suomen vesistöt
Raoul Grünstein

Raoul Grünstein (s. 23. elokuuta 1960 Helsinki) on suomalainen kustantaja, Image-lehden perustaja sekä Image Kustannuksen osittainen omistaja.Kuka kukin on 2007, s. 143. Helsinki 2006. ISBN 951-1-20606-0 Grünstein on myös Allas Sea Poolin omistavan yhtiön toimitusjohtaja. Koulutukseltaan Grünstein on kauppatieteiden maisteri (1991), ja lisäksi hän on opiskellut teknistä fysiikkaa ja filosofiaa. Hän voitti Fotofinlandia-valokuvakilpailun vuonna 1994. Raoul Grünsteinin isoisä Jakob Grünstein perusti Turkisliike Grünsteinin vuonna 1918. Grünstein siirtyi perheyrityksen hallituksen puheenjohtajaksi 1995. Turkisliike myytiin vuonna 2000 Marimekolle.Luukka, Teemu: Lehtimies, turkismies, taidemies. (50-vuotishaastattelu.) Helsingin Sanomat, 23.8.2010, s. C 6.Ala-Ilomäki, Kati: Grünstein vie bisneksen museoon. Talouselämä. Grünstein perusti Image-lehden vuonna 1985, alkujaan valokuvausharrastajien jäsenjulkaisuksi. Hän toimi lehden päätoimittajana vuoteen 1991. Hän oli Imagen, Bisnes.fi:n, Mondon, Muodon ja Viinin kustantaja vuoteen 2005, jolloin A-lehdet osti koko yhtiön.. Vaikka Image Kustannus ei tuonut rahaa, Grünstein sai yhtiöön sijoittamansa rahat moninkertaisesti takaisin myydessään sen A-lehdille. Grünstein perusti Imagen myyntitulojensa avulla vuonna 2004 Töölöön Kulttuuritehdas Korjaamon, jonka toimitusjohtaja ja taiteellinen johtaja hän oli. Grünsteinin mukaan Kulttuuritehdas Korjaamo on "tappiollista toimintaa, pointtina on rakentaa merkityksellistä toimintaa”. Kulttuuritehdas Korjaamo ajautui velkasaneeraukseen 25.9.2014.Korjaamo hakeutuu yrityssaneeraukseen. Helsingin Sanomat 25.9.2014. Grünstein oli Korjaamon toimitusjohtaja vuoteen 2016. Grünstein omistaa Image Match -konsulttitoimiston ja Korjaamo Experience -tuotantoyrityksen. Grünstein on juutalaista sukua;City. Viitattu 23.8.2010 isoisä oli Jakob Grünstein ja isä Boris Grünstein. Hänen veljensä Michel Grünstein oli myös mukana Imagen taustalla. Raoul Grünstein on ollut avoliitossa professori Anu Kantolan kanssa. Hänen sisarensa oli valokuvaaja Denise Grünstein. ==Lähteet== Luokka:Suomalaiset yritysjohtajat Luokka:Suomalaiset valokuvaajat Luokka:Vuonna 1960 syntyneet Luokka:Elävät henkilöt Luokka:Suomen juutalaiset
Munkkisaari

Munkkisaari () on entinen saari Helsingin kanta­kaupungin etelä­rannalla, nykyisin Länsisataman kaupungin­osaan kuuluvalla Herne­saaren osa-alueella. Aikaisemmin myös osa-alueen nimi oli Munkkisaari, mutta vuonna 2012 sen nimi muutettiin kaupunginhallituksen päätöksellä Hernesaareksi. Alku­peräisen Munkki­saaren lisäksi osa-alueeseen kuului myös sitä kohti manterella työntynyt niemi sekä etelämpänä sijaitseva varsinainen Herne­saari. Alkuperäisen Munkkisaaren erotti manteresta kapea Matala­salmi (), joka sijaitsi hieman nykyisen Hylkeen­pyytäjän­kadun länsipuolella. Siellä oli 1800-luvulla joukko kalastajien mökkejä, ja sinne johti manterelta puusilta, jonka ali veneet pääsivät kulkemaan. Myöhemmin salmi täytettiin, ja Munkkisaari muutettiin teollisuusalueeksi. Suurin osa entisestä saaresta on nykyisin osa STX Europen omistaman Hietalahden telakan aluetta. == Lähteet == == Aiheesta muualla == Luokka:Hernesaari Luokka:Helsingin entiset saaret
JaSeSoi

JaSeSoi - musiikkikasvatusyhdistys ry on suomalaisten musiikkikasvattajien vapaaehtoisorganisaatio, joka järjestää Orff-pedagogiikkaan perustuvia kansallisia ja kansainvälisiä musiikkikursseja ja -tapahtumia. Yhdistys on perustettu vuonna 1993 jatkamaan Musisoi ry -yhdistyksen musiikkikasvatustoimintaa. Musisoi ry toimi 1985–1992, ja sen perusti Matti Sarapaltio. Musisoi julkaisi Musiikkiuutiset-lehteä (1987–1991). JaSeSoi ry:n englanninkielinen nimi on Orff-Schulwerk Association of Finland, ja yhdistys on kansainvälisesti hyväksytty, säveltäjä Carl Orffin kehittämää musiikinopetusmetodia edistävä Orff-Schulwerk-järjestö Suomessa. Vuonna 2000 JaSeSoi ry isännöi Orivedellä kansainvälistä Orff-pedagogiikan symposiumia. Vuodesta 1998 JaSeSoi on järjestänyt kesäisin viikon mittaista kansainvälistä ”Maailmankylä – World Village” -koulutustapahtumaa Orff-pedagogian edustajilleOSG Finland , Orff-Schulwerk Forum Salzburg. Viitattu 16.11.2016.. ==Orff-pedagogiikka== Orff-pedagogiikka on säveltäjä Carl Orffin (1895–1982) kehittämä musiikkikasvatusmetodi, jossa edetään ihmisen kehityksen mukaisella tavalla: rytmi kasvaa puheesta, sitten syntyy melodia ja sen pohjalta harmonia. Orff-menetelmä korostaa jokaisen mahdollisuutta musisoida ilman aiempia musiikkiopintoja tai erityislahjakkuutta. Keskeisiä ajatuksia Orff- pedagogiikassa ovat toiminnallisuus ja tekemällä oppiminen. Työtapoja ovat mm. imitaatio ja kaikuharjoitukset. Kaikuna voi toistaa sanoja, loruja, liike- ja rytmikuvioita sekä laulu- ja soitinmelodioita.Tätä on Orff-pedagogiikka, Kaleva 1.2.2006. Viitattu 16.11.2016. == Lähteet == ==Aiheesta muualla== * Yhdistyksen kotisivu * Kekäläinen, Tiina ym. (toim.): Rytmiseminaareja 20 vuotta : villiä ja vapaata musiikkikasvatusta Suomessa 1986–2006. Espoo: Jasesoi-musiikkikasvatusyhdistys, 2007. ISBN 978-952-92-1748-9. Luokka:Suomalaiset musiikkialan järjestöt Luokka:Musiikkikoulutus
Eerik Tuurenpoika Bielke

Eerik Tuurenpoika Bielke (, k. 1511) oli Viipurin käskynhaltija 1500-luvun alussa ja hoiti Ruotsin valtakunnan idänpolitiikkaa vaikeana unioniriitojen aikakautena. Bielke oli syntynyt luultavasti 1460-luvulla, hänen vanhempansa olivat Tuure Tuurenpoika Bielke ja Birgitta Abrahamintytär Tjurhuvud (toisen tiedon mukaan Ingeborg Körning). Toisin kuin isänsä Bielke oli valtionhoitaja Sten Sture vanhemman kannattaja ja tanskalaisvastainen. Bielke toimi Sturen voutina Tukholman linnassa 1487–1490. Vuonna 1495 hänestä tuli Stegeborgin linnanvouti, mutta 1496 rutto iski linnaan ja suuri osa sen asukkaista kuoli. Bielke lähetettiin 1499 Viipurin linnaan Viipurin läänin ja Olavinlinnanläänin käskynhaltijaksi, ja 1504 hänestä tuli koko Suomen käskynhaltija. Bielken onnistui turvata Suomen itäraja, mutta 1507 tanskalaiset valloittivat Kastelholman ja ryöstivät pahoin Turkua 1509. Sten Sturen seuraaja Svante Niilonpoika syyttikin häntä laiminlyönneistä. Bielkeä voi kuitenkin pitää yhtenä keskiajan huomattavimmista hallitusmiehistä Suomessa, joka muun muassa kannatti ajatusta ottaa virkamiehiksi suomea ymmärtäviä henkilöitä "enemmän kuin tähän saakka on tapahtunut." Bielke oli naimisissa Gunilla Besen (s. noin 1475, k. 1552 tai 1553) kanssa. He saivat kolme lasta, Akseli Eerikinpoika Bielke, Anna Eerikintytär Bielke ja Karin Eerikintytär Bielke. Bielken vaiheita käsitellään myös Kaari Utrion kirjassa Viipurin kaunotar, jossa päähenkilön sisaresta tulee Bielken rakastajatar. ==Lähteet== * Sivu 64. ==Aiheesta muualla== *Svenskt biografiskt lexikon Luokka:Ruotsalaiset aateliset Luokka:Suomen linnanvoudit ja linnanpäälliköt Luokka:Suomen maaherrat Luokka:Valtaneuvokset Luokka:Viipurin keskiaika Luokka:Syntymävuosi tuntematon Luokka:Vuonna 1511 kuolleet
Aittakorpi

Aittakorpi on kaupunginosa Kotkan länsiosassa. Alue on omakoti- ja rivitaloaluetta. Aittakorven alue liitettiin laajan alueliitoksen yhteydessä Kymin kunnasta Kotkaan vuonna 1954, jonka jälkeen alue on kaavoitettu asuntoalueeksi. Kaupunginosa rajoittuu Karhuvuoren, Lankilan ja Sutelan kaupunginosiin. Kaupunginosa kuuluu Länsi-Kotkan terveysaseman piiriin ja sen alueella sijaitsee muun muassa Aittakorven koulu, Kotkan liikuntakeskus, K-Market, kebab-pizzeria, kehitysvammaisten ryhmäkoti ja seurakuntatalo. Tiedosto:Aittakorpi school.JPG|Aittakorven koulu ennen vuoden 2013 remonttia == Lähteet == Luokka:Kotkan kaupunginosat Luokka:Suomen lähiöt
Pintaverkko

Pintaverkko on kalaverkko, joka nimensä mukaisesti on asetettu pyytämään kohojen kannattelemana pintavedestä tai kohonarujen mitan verran riippuvana vähän syvempää "välivedestä". Pintaverkon yleisintä käyttöä lienee kesäaikainen muikun pyynti syvänteiden päältä selkävesiltä, jonne muikkuparvet nousevat yöaikaan pintavesiin liikehtimään ja ruokailemaan. Saman mittaiset kohonarut sidotaan verkon yläpaulaan muutamin metrin välein (5–6 m) ja yleisesti kytketään useampia verkkoja peräkkäin samaan verkkojataan. Mainittavana etuna on pintaverkon säilyminen vapaana pohjan risuista eikä verkkoon myöskään ole kiusaksi tunkemassa pohjan rajassa asustavat kiisket ja pikkuahvenet. Ammattikalastajat Suomessa käyttävät pintaverkkoja lähinnä lohen ja siian kalastukseen. Ammattikalastajat kutsuvat verkkojatoja lenkeiksi, jossa on kymmeniä verkkoja yhdessä. Jokaisen lenkin päässä on tutkaheijastimella ja lippukankaalla varustetut alumiinista tai lasikuidusta valmistetut merkkiliput. Esimerkiksi lohen pyynnissä tällaisia lenkkejä käytetään normaalisti 20-30 kappaletta, eli lippuja tarvitaan 40-60. Luokka:Kalanpyydykset
Greatest Kills

Greatest Kills on metalliyhtye Sentencedin viides albumi ja samalla yhtyeen uran ensimmäinen kokoelma-albumi. Century Media julkaisi albumin Euroopassa tällä nimellä 24. marraskuuta 1997 ja Yhdysvalloissa nimellä Story: A Recollection 6. tammikuuta 1998. Spinefarm julkaisi albumin Suomessa nimellä Story: Greatest Kills hieman poikkeavalla kappalelistalla. Albumi sisältää kappaleita Sentencedin jokaiselta ennen vuotta 1997 julkaistulta studioalbumilta ja Love & Death -minialbumilta sekä keräilyharvinaisuudeksi muodostuneen The Trooper -minialbumin kappaleet kokonaisuudessaan. Mukana on myös Down-albumilta pois jäänyt, ennenjulkaisematon kappale "No Tomorrow". Albumin kansilehden mukana tulee yhtyeen vuodet 1989–1997 kattava historiikki suomen ja englannin kielellä. == Kappaleet == # # # # # # # # # ¹ # # ¹ # ² # # ¹ # ² ¹ Ei Suomen-painoksella. ² Järjestys päinvastainen Suomen-painoksella. == Kokoonpano == * Taneli Jarva – laulu (kappaleissa 2, 4–10, 13), basso (kappaleissa 2, 4–10, 12–13 ja 15) * Ville Laihiala – laulu (kappaleissa 1, 3, 11 ja 14) * Sami Lopakka – kitara * Vesa Ranta – rummut * Miika Tenkula – soolokitara, laulu (kappaleissa 12 ja 15), basso (kappaleissa 1, 3, 11 ja 14) == Lähteet == == Aiheesta muualla == * * Luokka:Vuoden 1997 kokoelma-albumit Luokka:Sentencedin albumit
John Two-Hawks

John Two-Hawks on yhdysvaltalainen muusikko. Two-Hawks on julkaissut lukuisia albumeja ja on haluttu luennoitsija, mutta suuri yleisö tuntee hänet luultavasti parhaiten vierailustaan suomalaisyhtye Nightwishin Once-albumilla, jolla hän soittaa huilua ja tulkitsee runon kappaleessa "Creek Mary's Blood". Two-Hawks oli mukana myös yhtyeen esittäessä kappaleen ensimmäistä kertaa livenä konsertissa Helsingin Hartwall Areenalla syksyllä 2005. Konsertti on julkaistu livealbumina ja -DVD:nä nimellä End of an Era. Two-Hawks on sittemmin esiintynyt Nightwishin mukana myös Dark Passion Play -kiertueella. == Aiheesta muualla == * John Two-Hawksin virallinen sivusto Luokka:Yhdysvaltalaiset muusikot Luokka:Syntymävuosi puuttuu Luokka:Elävät henkilöt
Sveriges Television

SVT eli Sveriges Television on Ruotsin yleisradioyhtiö, jolla on vain televisiotoimintaa. Ruotsissa televisiotoiminta aloitettiin vuonna 1956, jolloin televisiotoimintaa hoiti yleisradioyhtiö Sveriges Radio. Vuonna 1978 televisiotoiminta siirrettiin Sveriges Television -yhtiöön. SVT:n toimintaa rahoitetaan televisiomaksuin. SVT:n kanavilla ei esitetä mainoksia. Tosin joitakin urheiluohjelmia sponsoroidaan. == Kanavat == SVT:llä on viisi kanavaa: pääkanavat SVT1 ja SVT2 sekä erikoiskanavat SVT24, Kunskapskanalen ja SVT Barn. SVT1 ja SVT2 lähetettiin aiemmin sekä analogisesti että digitaalisesti, muut kanavat vain digitaalisesti. SVT24 on uutis- ja ajankohtaiskanava. SVT World (entinen SVT Europa) -kanavan ohjelmisto koostui SVT1:n ja SVT2:n ruotsalaisista ohjelmista. Kanavaa oli mahdollista katsoa kaikkialla Euroopassa, Pohjois-Afrikassa sekä osissa Lähi-itää, Aasiaa ja Australiaa. Kanavan ohjelmat näkyivät Suomessa osana Yle Femin ja Yle Areenan ohjelmistoja. SVT Worldin lähettäminen Suomessa päättyi 24. huhtikuuta 2017. SVT Worldin lähetykset lopetettiin kustannussyistä kokonaan 30. huhtikuuta 2017. SVT Extra oli vuosina 2002–2004 toiminut lisäkanava, joka lähetti olympialaiset ja muut äkilliset tapahtumat. Lisäksi kanavalla nähtiin SVT1:n ja SVT2:n ohjelmien uusintoja ja urheilulähetyksiä, joita ei muilla kanavilla voitu lähettää. SVT Extra muutettiin 26. syyskuuta 2004 Kunskapskanaleniksi, joka on opetus- ja tiedeohjelmien kanava ja vastaa lähinnä Suomen Yle Teemaa. Kunskapskanalenilla ei ole kuitenkaan kulttuuritarjontaa, toisin kuin Yle Teemalla. Kunskapskanalen on SVT:n ja opetusohjelmia tuottavan yleisradioyhtiön Utbildningsradionin yhteistoimintaa. SVT Barn eli entinen SVTB ja Barnkanalen on nimensä mukaisesti lastenkanava. SVT Barnin ohjelmistossa on sekä pienille lapsille että murrosikäisille tarkoitettuja ohjelmia. == Lähteet == == Aiheesta muualla == * Sveriges Television * SVT:n suomenkieliset uutiset *
Joey Tempest

Joey Tempest (oik. Rolf Magnus Joakim Larsson, s. 19. elokuuta 1963 Upplands Väsby, Ruotsi) on ruotsalaisen hard rock -yhtye Europen laulaja ja pääasiallinen lauluntekijä. Tempest on julkaissut myös kolme sooloalbumia. Tempest asuu nykyään Lontoossa vaimonsa Lisa Worthingtonin ja heidän poikansa James Joakimin kanssa. == Nuoruus == Useiden muiden Europen jäsenten tavoin Tempest varttui Upplands Väsbyssä noin 26 kilometrin päässä Tukholmasta. Hänen suosikkiyhtyeensä olivat Thin Lizzy ja Led Zeppelin. Teini-iässä hän soitti useissa yhtyeissä, kuten Made in Hong Kongissa ja Roxannessa. Tuolloin hän soitti vuorotellen kitaraa ja bassoa. Lisäksi hän lauloi. Vuonna 1979 hän perusti yhtyeen Force yhdessä kitaristi John Norumin, rumpali Tony Renon ja basisti Peter Olssonin kanssa. Kolme vuotta myöhemmin Force muutti nimensä Europeksi ja voitti kansallisen kykykilpailun. Palkkio oli levytyssopimus Hot Recordsin kanssa. == Ura == Tempest soitti koskettimia kahden ensimmäisen Europen albumin ajan. Sitten yhtye päätti värvätä kosketinsoittaja Mic Michaelin huhtikuussa 1984. "The Final Countdown" oli syntynyt jo pari vuotta aiemmin Tempestin näppäillessä riffiä koskettimistolla. Kiertueen jälkeen vuonna 1985 Michaeli ja Tempest sävelsivät balladin "Carrie". Myöhemmin samana vuonna Tempest kirjoitti soundtrackin ruotsalaiseen elokuvaan On The Loose sekä kappaleen "Give A Helpin' Hand" hankkeeseen, jota Ruotsin metalliväki tuki. Kappaleen on tuottanut yhtyeen tuleva jäsen Kee Marcello. Vuonna 1986 Tempest kirjoitti ja tuotti albumin One Of a Kind Tone Norumille, John Norumin pikkusiskolle. Tempest kirjoitti yhdessä John Norumin kanssa tämän albumille Face The Truth kappaleen "We Will Be Strong" vuonna 1992. Tämä oli Tempestin ja Norumin ensimmäinen yhteistyö sen jälkeen kun Norum jätti Europen marraskuussa 1986. Kun Europe jäi tauolle vuonna 1992, Tempest julkaisi kolme sooloalbumia. Useat kolmannen albumin kappaleet Tempest kirjoitti yhteistyönä Mic Michaelin kanssa. Vuonna 2004 ilmestyi Europen comeback-albumi Start From The Dark, jonka teki yhtyeen tunnetuin eli The Final Countdownin kokoonpano, John Norum kitarassa. Seuraavaksi Secret Society julkaistiin vuonna 2006 ja viimeksi Last Look At Eden 2009. 2011 ilmestyi albumi Out Of This World. == Sooloalbumit == * "A Place to Call Home" (1995) * "Azalea Place" (1997) * Joey Tempest (2002) == Aiheesta muualla== * Europe Luokka:Ruotsalaiset laulajat Luokka:Vuonna 1963 syntyneet Luokka:Elävät henkilöt
K. F. Haapasalo

Kalervo Felix (K. F., Feliks) Haapasalo (19. kesäkuuta 1912 Sortavala – 9. heinäkuuta 2002) oli suomalainen sosiaalidemokraattinen poliitikko. Hän oli Karjalaisen II hallituksessa ministerinä kauppa- ja teollisuusministeriössä 15.7.1970–26.3.1971 sekä liikenneministerinä 26.3.1971–29.10.1971. Haapasalo oli kansanedustajana vuosina 1951–1975. Hän oli Yleisradion hallintoneuvoston jäsen 1964–1967. Lisäksi hän oli Vapaus-lehden päätoimittaja ja maakuntaneuvos, ja vaikutti laajasti SDP:n Mikkelin alueen luottamustehtävissä. Hänen äitinsä oli kansanedustaja Anna Haapasalo. Haapasalo kuului sosiaalidemokraattien asevelisosialistien ryhmään. Haapasalon isä oli liikkeenharjoittaja Uuno Haapasalo ja puoliso vuodesta 1941 Maire Onerva Virta. Haapasalo opiskeli Työväen Akatemiassa 1939–1940 ja osallistui Ruotsissa sanomalehtimieskursseihin 1946. Hän työskenteli Kansan Voiman toimittajana ja toimitussihteerinä 1937–1939, Kansan Lehdessä 1940 ja Kansan Työn toimitussihteerinä vuodesta 1941 vuoteen 1944, jolloin hänet nimitettiin Vapaus-lehden päätoimittajaksi. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomen liikenneministerit Luokka:Mikkelin kaupunginvaltuutetut Luokka:Mikkelin maalaiskunnan kunnanvaltuutetut Luokka:Etelä-Savon vaalipiiri Luokka:Suomalaiset päätoimittajat Luokka:Vuonna 1912 syntyneet Luokka:Vuonna 2002 kuolleet
John Norum

John Terry Norum (s. 23. helmikuuta 1964 Vuoreija, Norja) on norjalainen kitaristi, joka tunnetaan parhaiten Europe-yhtyeen kitaristina. Norum on tehnyt myös kahdeksan sooloalbumia.https://www.imdb.com/name/nm0636328/bio Norum asui Tukholmassa koko lapsuutensa. Hän alkoi soittaa kitaraa 10-vuotiaana. Hänen opeteltua Deep Purplen Strange Kind of Womanin, hän päätti että hänestä tulee isona rocktähti. Vuonna 1979 Norum liittyi 14-vuotiaana Eddie Meduzan The Roaring Cadillacs -yhtyeeseen. Norum oli naimisissa Michelle Meldrumrin kanssa. Parilla on syyskuussa 2004 syntynyt poika, Jake Thomas. Michelle kuoli 2008 aivoverenvuotoon. Nykyään John Norum on naimisissa Camilla Whålanderin kanssa ja he ovat saaneet pojan. John Norumin nuorempi sisar Tone on laulaja. == Kitarat == John Norum on soittanut uransa aikana pääasiassa neljällä eri kitaramallilla. Viime aikoina hän on suosinut käsin tehtyä italialaista Paoletti -kitaramerkkiä. * Fender Stratocaster * Gibson Les Paul * Gibson Flying V * Paoletti ==Diskografia== Eddie Meduza & the Roaring Cadillacs *Eddie Meduza & the Roaring Cadillacs (1979) *The Eddie Meduza Rock 'n' Roll Show (1979) *Dåren É Lös! - The Roaring Cadillac's Live (1983) *West A Fool Away (1984) Europe *Europe (1983) *Wings of Tomorrow (1984) *The Final Countdown (1986) *Start from the Dark (2004) *Secret Society (2006) *Last Look at Eden (2009) Soololevyt *Total Control (1987) *Face the Truth (1992) *Another Destination (1995) *Worlds Away (1996) *Slipped into Tomorrow (1999) *Optimus (2005) *Play Yard Blues (2010) *Gone To Stay (2022) Don Dokken *Up from the Ashes (1990) Dokken *Long Way Home (2002) ==Filmografia== *On the Loose (1985) *Far Out Man (1990) == Lähteet == ==Aiheesta muualla== *Europe- yhtyeen kotisivut *John Norumin virallinen kotisivu Luokka:Ruotsalaiset kitaristit Luokka:Norjalaiset kitaristit Luokka:Vuonna 1964 syntyneet Luokka:Elävät henkilöt
Keltahaarakkaat

Keltahaarakkaat (Ramaria) on metsässä kasvavien sienten suku. Ne haaraantuvat yksinkertaisesti tai monikertaisesti ja muistuttavat muodoltaan kukkakaalia tai pensseliä. Monet keltahaarakkaat ovat keltaisia tai kellertäviä. Niiden itiöt syntyvät lähes koko itiöemän pinnalle. Suurikokoisia keltaisia haarakkaita on vaikea erottaa toisistaan ilman mikroskooppia, ja niiden nimeäminen ja luokittelu eri lähteissä saattaa poiketa toisistaan. Osa Ramaria-sukuun aiemmin luokitelluista sienistä on siirretty Clavulinopsis- sukuun Clavariaceae -heimoon. Keltahaarakkaiden lisäksi haarakkaiksi kutsuttuja sieniä on useissa muissakin suvuissa. == Joitakin Suomessa tavattavia lajeja == Suomessa tavataan 42 lajia keltahaarakkaita. * Punalatvahaarakas - R. botrytis * Kultahaarakas - R. aurea * Keltahaarakas - R. flava * Kavalahaarakas - R. formosa * Valjuhaarakas - R. pallida * Suorahaarakas - R. stricta * Viherhaarakas - R. abietina * Piikkikärkihaarakas - R. apiculata * Tummatäplähaarakas - R. broomei * Kuusihaarakas - R. eumorpha * Suomenhaarakas - R. fennica * Pehmeähaarakas - R. flaccida * Anishaarakas - R. gracilis * Korpihaarakas - R. paludosa * Punatäplähaarakas - R. sanguinea * Pohjanhaarakas - R. suecica * Keltakärkihaarakas - R. testaceoflava == Lähteet == *
In Extremo

In Extremo on saksalainen folk metal -yhtye. Se on saanut musiikkiinsa vaikutteita metallimusiikin lisäksi keskiajan musiikista. Yhtye käyttää kappaleissaan usein vanhoja soittimia, kuten säkkipillejä, harppua, kampiliiraa ja skalmeijaa. In Extremo perustettiin Berliinissä vuonna 1996. Yhtyeen viimeisin albumi, Sterneneisen, ilmestyi helmikuussa 2011. Levyltä on toistaiseksi julkaistu yksi single, Zigeunerskat. == Jäsenet == * Michael Robert Rhein ("Das letzte Einhorn"): laulu, sitra, tabla, davul * Sebastian Oliver Lange ("Der Lange"): kitara, sitra * Kay Lutter ("Die Lutter"): basso, mariantrumpetti * Florian Speckhardt ("Specki T.D."): rummut, lyömäsoittimet, patarummut * André Strugala ("Dr. Pymonte"): säkkipilli, skalmeija, sitar, harppu * Marco Ernst-Felix Zorzytzky ("Flex der Biegsame"): säkkipilli, Irlannin säkkipilli, skalmeija, kampiliira * Boris Pfeiffer ("Yellow Pfeiffer"): säkkipilli, skalmeija, avainviulu == Diskografia == === Studioalbumit === * In Extremo Gold (1997) * Hameln (1998) * Weckt die Toten (1998) * Verehrt und Angespien (1999) * Sünder ohne Zügel (2001) * 7 (2003) * Mein Rasend Herz (2005) * Sängerkrieg (2008) * Sterneneisen (2011) * Kunstraub (2013) * Quid Pro Quo (2016) * Kompass zur Sonne (2020) === Livealbumit === * Die Verrückten sind in der Stadt (1998) * Live 2002 (2002) * Raue Spree 2005 (2006) * Sängerkrieg Akustik Radio Show (live) (2008) * Am Goldenen Rhein (live) (2009) === Kokoelmat === * Kein Blick Zürück (2006) * 20 Wahre Jahre (2015) * 40 wahre Lieder – The Best Of (2017) == Aiheesta muualla == * Viralliset sivut * Russia Fanclub Luokka:Saksalaiset metalliyhtyeet Luokka:Folk metal -yhtyeet
Beretta 92

Beretta 92 on italialaisen Fabbrica d'Armi Pietro Berettan valmistama kaksitoimisten itselataavien pistoolien mallisarja. Beretta 92:n rakenne perustuu saksalaiseen Walther P38:aan. Alkuperäistä 92 -mallia valmistettiin 1975 – 1976 noin 5 000 kappaletta. Myöhemmin aseesta on kehitelty useita eri versioita. Tällä hetkellä tunnetuin 92 -sarjan pistooli on siviilimarkkinoilla 92F nimellä tunnettu malli, joka on muun muassa Yhdysvaltain armeijan käytössä mallinimellä M9. ==Beretta 92 mallit== *Beretta 92 *Beretta 92S *Beretta 92S-1 *Beretta 92SB *Beretta 92SB-F *Beretta 92F *Beretta 92FS *Beretta 92G *Beretta 92DS *Beretta 92FS Brigadier *Beretta 92D Brigadier *Beretta 92G-SD *Beretta 92G Elite *Beretta 92G Elite II *Beretta 92 Billennium *Beretta 92FS Vertec *Beretta 92D Vertec *Beretta 92G Vertec *Beretta 92G Elite IA *Beretta 92 Steel I *Beretta 92CB *Beretta 92 Stock *Beretta 92 Combat *Beretta 92SB Compact *Beretta 92FS Compact L *Beretta 92D Compact L *Beretta 92FS Compact Type M *Beretta 93R *Beretta 92 inox == Lähteet == ==Aiheesta muualla== * Modern Firearms: Beretta 92 Luokka:Pistoolit
Chan

Chan voi tarkoittaa seuraavia: * Chán, zen-buddhalaisuuden kiinankielinen nimi * chan, kuvafoorumi * Chan Chan, intiaanivaltio Chimorin muinainen pääkaupunki * Chan-nimisiä henkilöitä: ** Bang Chan (s. 1997), eteläkorealainen muusikko, Stray Kids-yhtyeen johtaja ** Benny Chan (1961–2020), hongkongilainen elokuvaohjaaja, tuottaja ja käsikirjoittaja ** Catherine Chan (s. 1999), kiinalainen lapsinäyttelijä ** Chan Cheong Jan (s. 1969), malesialainen säveltäjä ja pianisti ** Chan Gailey, oik. Thomas Chandler Gailey (s. 1952), yhdysvaltalainen amerikkalaisen jalkapallon valmentaja ** Chan Hao-ching (s. 1993), taiwanilainen tennispelaaja ** Chan Ka Nin (s. 1949), kanadalainen säveltäjä ** Chan Laiwa (s. 1941), kiinalainen yrittäjä, yritysjohtaja, miljardööri ja hyväntekijä ** Chan Marshall, Cat Power (s. 1972), yhdysvaltalainen laulaja ja lauluntekijä ** Chan Rithy (s. 1983), kambodžalainen jalkapalloilija ** Chan Vathanaka (s. 1994), kambodžalainen jalkapalloilija ** Chan Wing-wah (s. 1954), kiinalainen säveltäjä ja kapellimestari ** Elim Chan (s. 1986), hongkongilaissyntyinen kapellimestari ** Francis Chan (1913–1967), malesialainen katolinen piispa ** Gemma Chan (s. 1982), brittiläinen näyttelijä ** Jackie Chan (s. 1954), hongkongilainen elokuvanäyttelijä, ohjaaja, laulaja ja kungfun taitaja ** Johnny Chan (s. 1957), kiinalais-yhdysvaltalainen pokeriammattilainen ** Julius Chan (1939–2025), Papua-Uuden-Guinean pääministeri ** Latisha Chan, ent. Chang Yung-jan (s. 1989), taiwanilainen tennispelaaja ** Margaret Chan (s. 1947), Maailman terveysjärjestö WHO:n pääjohtaja ** Patrick Chan (s. 1990), kanadalainen taitoluistelija ** Philip Chan (s. 1945), hongkongilainen näyttelijä, käsikirjoittaja ja elokuvaohjaaja ** Queenie Chan (s. 1980), kiinalais-australialainen mangapiirtäjä * kuvitteellisia henkilöitä: ** Charlie Chan, Honolulun poliisin etsivä Earl Derr Biggersin romaaneissa ja niihin perustuvassa televisiosarjassa ** Jackie Chan, päähenkilö piirrossarjassa Jackie Chan seikkailee == Katso myös == * Khan Luokka:Luettelot henkilöistä sukunimen mukaan
Aittokoski

Aittokoski voi tarkoittaa ainakin seuraavia asioita: ;Paikkoja: * Aittokoski, kylä Sonkajärvellä * Aittokoski, kylä ja voimalaitos Suomussalmella * Aittokoski, koski Kiiminkijoessa Ylikiimingin Vesalankylässä ;Henkilöitä: * Heikki Aittokoski (s. 1970), suomalainen toimittaja ;Yrityksiä: * Aittokoski Oy, ylikiiminkiläinen saha- ja teollisuuslaitos, joka toimi vuosina 1908–1974.
Beni Mellal

Beni Mellal () on kaupunki Marokon keskiosassa Keski-Atlas -vuorten vieressä. Sen asukasluku oli vuonna 2014 192 676\. ==Maantiede== Beni Mellal sijaitsee Marokon keskiosassa Keski-Atlas -vuorten juurella. Vuorilta toiseen suuntaan kaupungin vieressä levittäytyy Tadlan tasanko. 58 kilometriä kaupungista lounaaseen sijaitsee Bin el-Ouidanen pato ja tekojärvi. Kaupungista on maantieyhteydet Fèsiin, Casablancaan ja Marrakechiin. ==Historia== Beni Mellal on saanut nimensä aluetta asuttavan heimon mukaan. Kaupunki saattaa olla historiallisissa lähteissä mainittu Hisn Dai, jonka arabiaksi kirjoittaneet maantieteilijät mainitsevat linnoituksena ja kauppapaikkana. Nykyinen kaupunki on kuitenkin rakentunut pitkälti vasta vuonna 1688 Ismail Ibn Sharifin rakennuttaman linnoituksen (kasaba) ympärille. Mawlay Sulayman jälleenrakennutti linnoituksen 1800-luvulla. Kaupungin asukasluku on kasvanut huomattavasti 1900-luvun puoliväliltä alkaen. Kehitykseen on vaikuttanut Tadlan maatalouden kehittyminen, asema hallinnollisena keskuksena ja vesivoimalahankkeet. ==Talous== Beni Mellal on merkittävä kauppapaikka lähialueen heimoille. Kaupungissa pidetään viikoittaiset markkinat. Lähialueen maaseudulla kasvatetaan esimerkiksi oliiveja, mulpereja, appelsiineja ja granaattiomenia. Talous on kasvanut myös matkailulla. Monet kaupungin viereisille vuorille matkaavat kulkevat Beni Mellalin kautta. ==Väestö== Beni Mellalin asukasluku oli vuonna 2014 192 676. Vuonna 1918 vastaava lukema oli vain 3 000\. Lähialuetta asuttavat berberiheimot. ==Lähteet== == Aiheesta muualla == Luokka:Marokon kaupungit
Korvenkylä (täsmennyssivu)

Korvenkylä on yleinen paikannimi: * Korvenkylä, kylä Anjalankoskella Kouvolassa. * Korvenkylä, kylä Hankasalmella. * Korvenkylä, kylä Huittisissa. * Korvenkylä, kylä Joroisissa. * Korvenkylä, kylä Joutsenossa Lappeenrannassa. * Korvenkylä, kylä Kannuksessa. * Korvenkylä, kylä Keiteleessä. * Korvenkylä, kylä Kurikassa. * Korvenkylä, kylä Kärkölässä. * Korvenkylä, kylä Köyliössä Säkylässä. * Korvenkylä, kylä Luvialla Eurajoella. * Korvenkylä, kylä Lumijoella. * Korvenkylä, kylä Jämsässä entisen Längelmäen kunnan alueella. * Korvenkylä, kaupunginosa Oulussa. * Korvenkylä, kylä Perniössä Salossa. * Korvenkylä, kylä Siikajoella. * Korvenkylä, kylä Teuvalla. * Korvenkylä, kylä Tyrnävällä. * Korvenkylä, kylä Utajärvellä. * Korvenkylä, kylä Vaalassa. * Korvenkylä, kylä Vihannissa Raahessa.